ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 14/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa seuraamaan joulupäivän lähetystä.
Kiitos Jumalalle siitä, että Hän lähetti Poikansa Jeesuksen.
Millainen maailma olisi ilman Häntä?
Uutisten seuraaminen saa monen valittamaan, että kaikki on huonosti, -
mutta millaista olisi, ellei Jeesus olisi tullut? En halua edes kuvitella.
Tämä on hieno päivä! Olen puhunut siitä, ettei Jumalaa pidä rajoittaa.
Jumala puhui tästä minulle 14 vuotta sitten, -
ja tänä vuonna Hän on puhunut jälleen samasta asiasta.
Elämässä on tasaisia vaiheita, jolloin olemme liian tyytyväisiä.
Siksi minun pitää lakata rajoittamasta Jumalaa ja uskoa suuremmin.
Viime jaksoissa olen puhunut siitä, että ihmispelko rajoittaa Jumalaa.
Puhuin jakeesta Snl. 29:25 "Ihmispelko panee paulan".
Olen puhunut monista asioista. Viimeksi puhuimme Saulista.
Ihmispelon takia Saul menetti kunin- kuuden, ja hänen poikansa kuolivat.
Se tuhosi koko hänen perheensä. Sama on toistunut todella monesti -
ihmiskunnan historiassa. Tänäänkin ihmiset heittävät hukkaan -
mahdollisuutensa ja Jumalan upean suunnitelman, -
koska pelkäävät ihmisiä ja heidän puheitaan. Tänään puhun siitä, -
miten voimme voittaa tuon pelon.
Sanoin aiemmin, että Jumala on iskostanut sydämiimme -
halun tulla hyväksytyiksi, koska loi ihmisen yhteyttä varten.
Jokaisessa meissä on halu tulla rakastetuksi ja hyväksytyksi.
Se on automaattinen piirre kaikissa ihmisissä kaikkialla maailmassa.
Uskon, että Jumala laittoi meihin halun tulla hyväksytyiksi, -
mutta Saatana käyttää sitä hyväkseen manipuloidakseen meitä.
Langenneessa maailmassa tulemme kohtaamaan vainoa ja vastustusta.
Meidän pitää päästä siitä yli. Mitä voimme tehdä, -
ettei halu tulla hyväksytyksi ja rakastetuksi lamauta meitä -
tai estä meitä seuraamasta Jumalaa? Minulle toimii tämä vastalääke: -
1. Joh. 4:18 "Pelkoa ei rakkaudessa ole, vaan täydellinen rakkaus -
karkoittaa pelon, sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Tämä on hienosti sanottu. Meidän pitää toimia rakkaudessa, -
ei ihmisten välisessä rakkaudessa vaan Jumalan rakkaudessa, -
joka on yliluonnollista ja jota juhlimme tänään joulupäivänä.
"niin on Jumala maailmaa rakastanut, että hän antoi ainokaisen Poikansa".
Meidän pitää todella ymmärtää, miten paljon Jumala meitä rakastaa.
Hän osoittaa sen Jeesuksessa.
Room. 5.8 "Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Jos todella ymmärtäisimme, miten paljon Jumala meitä rakastaa, -
tuo rakkaus vapauttaisi meidät hylätyksi tulemisen pelosta.
Se, joka elää ihmispelossa eikä uskalla sanoa totuutta, -
käyttäytyä oikein tai olla sellainen, miksi Jumala on hänet luonut, -
koska pelkää ihmisten hylkäämistä tai arvostelua, -
ei ole tullut täydelliseksi rakkaudessa, -
koska täydellinen rakkaus karkottaa kaiken pelon. Tämä on tärkeä asia.
Tämä syytös koskee useimpia meistä. Harva ymmärtää Jumalan rakkautta.
Kamppailen asian kanssa itsekin. En ole vielä päässyt perille, -
mutta olen lähtenyt matkaan ja saavuttanut jonkinlaista edistystä.
En silti edelleenkään nauti vainosta ja arvostelusta, -
ja siksi Jumala on sanonut minulle viime aikoina, että rajoitan Häntä, -
koska pelkään, mitä minusta sanottaisiin, jos puhuisin näystäni.
Se on merkki siitä, -
että minun pitää levätä Jumalan rakkaudessa yhä enemmän.
Tätä asiaa ei koskaan ymmärrä täysin. Siihen voi aina päästä syvemmälle.
Jumalan rakkaus on valtavan paljon suurempi kuin voimme ymmärtää.
Meidän pitää jatkuvasti kasvaa siinä.
Mitä suurempia asioita Jumala antaa vastuullemme, -
sitä enemmän saamme Hänen rakkauttaan, -
koska samalla arvostelukin lisääntyy. Minullakin on siis tästä opittavaa.
Uskon silti, että Jumalan rakkauden ymmärtäminen karkottaa pelon.
Palvelutyöni alkuvaiheessa meillä oli taloudellisesti todella tiukkaa.
Välillä näytti, että minun kannattaisi vain lopettaa palvelutyö, -
mennä muihin töihin ja maksaa velkani. Nyt uskomme -
Herran tekevän niin suuria, etten voisi enää lopettaa, -
koska ainoa tapa selvitä tästä on vaeltaa Herran kanssa.
Näen todella eläviä, värikkäitä ja todentuntuisia unia.
Kerran näin unta, että taloudellinen paine oli käynyt niin kovaksi, -
että lopetin palvelutyön ja liityin ilmavoimiin.
Aioin käyttää armeijasta saamani palkan velkojeni maksuun.
Uni tuntui erittäin todelliselta. Kun heräsin, oli lauantaiaamu, -
ja makasin sängyssä kiittäen Jumalaa siitä, että se oli vain unta.
Hetken ajan sydämeni oli murtunut ikään kuin olisin -
todella luovuttanut ja mennyt armeijaan maksaakseni velat.
Makasin sängyssä toistellen: "Kiitos Jeesus, että se oli vain unta."
Vaimoni sanoi, ettei tilanne ollut niin paha, että minun olisi tarvinnut -
liittyä armeijaan. Kun hän sanoi sen, sydämeni nousi kurkkuun.
"Se siis todella oli totta!" Hän oli vain kuullut minun puhuvan unissani.
Olin joka tapauksessa valtavan paineen alla -
ja pelkäsin epäonnistumista ja monia muita asioita.
Tuona aikana Jumala antoi minulle syvemmän ymmärryksen siitä, -
miten paljon Hän rakasti minua.
Hän rakastaisi minua, vaikka epäonnistuisin.
Juuri niin kuin tässä sanotaan: täydellinen rakkaus karkotti pelkoni.
Kun ymmärsin, miten paljon Jumala rakastaa minua, -
pelkoni epäonnistumisesta ja kaikesta muusta haihtuivat savuna ilmaan.
Sama on tapahtunut elämässäni kymmeniä tai satoja kertoja.
Olen kohdannut ongelmia, alkanut keskittyä niihin -
ja ruvennut pelkäämään ihmisiä, epäonnistumista tai mitä milloinkin.
Sitten palaan Jumalan luo, ja Hän vakuuttaa minut rakkaudestaan.
Silloin ihmisten tai epäonnistumisen pelkoni vain katoaa.
Rakkaus on vastalääke pelkoon. Jos pelkäät ihmisiä, se johtuu siitä, -
ettet ole täysin ymmärtänyt, miten paljon Jumala rakastaa sinua.
Moni sanoo: "Tokihan minä tiedän, että Hän rakastaa minua", -
mutta se voi olla monelle vain pään tieto eikä sydämen kokemus.
Se ei toimi elämässäsi niin kuin pitäisi, muuten se karkottaisi pelon.
Olin kerran vaeltamassa ystäväni kanssa Pikes Peakilla.
Puhuimme eräästä pastorista, joka rakastaa ja vihaa -
meitä molempia. Hän arvostelee meitä ja puhuu meistä joskus ilkeästikin.
Olemme molemmat saaneet tuta hänen kitkerän arvostelunsa.
Kun vaelsimme Pikes Peakilla, ystäväni alkoi kertoa, -
mitä tuo pastori oli viimeksi meistä sanonut.
Keskeytin hänet ja sanoin: "En halua kuulla siitä.
Tiedän kyllä, että hän arvostelee meitä, mutta en halua kuulla siitä."
Pian hän sanoi taas: "Mutta sinun pitää kuulla, mitä tuo mies sanoi."
Sanoin taas: "En todella halua tietää. Puhutaan jostain muusta."
Kohta hän kysyi: "Miksei sinua vaivaa se, mitä tuo mies sanoo sinusta?
Hän puhuu sinusta samaa kuin minustakin. Miksei se vaivaa sinua?"
Sanoin: "Koska en anna hänen mielipiteelleen arvoa niin kuin sinä.
En tarvitse hänen hyväksyntäänsä. Jumala rakastaa minua -
ja on tyytyväinen minuun. En todella välitä, mitä tuo mies sanoo minusta."
Jos sydämesi on murtunut, koska joku ei ole hyväksynyt sinua -
tai on arvostellut sinua, voit yrittää selitellä asiaa, -
mutta jos todella tietäisit, miten paljon Jumala rakastaa sinua, -
et välittäisi niin paljon siitä, mitä muut ihmiset sinusta sanovat.
Se, että jonkun arvostelu, vaino tai hylkääminen murtaa sydämesi, -
kertoo, ettet todella vaella Jumalan täydellisessä rakkaudessa.
"Täydellinen rakkaus karkoittaa pelon." Et pelkäisi, loukkaantuisi -
tai reagoisi niin kuin reagoit, jos tietäisit, miten Jumala rakastaa sinua.
Se on vahva väite. Useimmat eivät näe asiaa niin.
Ihmiset sanovat minulle: "Mutta kyseessä on aviopuolisoni.
Tarvitsen hänen hyväksyntänsä." Etkä tarvitse. On hienoa, -
jos puolisosi hyväksyy sinut ja olette yksimielisiä asioista.
Saarn. 4:9―10 "Kahden on parempi kuin yksin, -
sillä heillä on vaivannäöstänsä hyvä palkka.
Jos he lankeavat, niin toinen nostaa ylös toverinsa".
Jae 11 "mutta kuinka voisi yksinäisellä olla lämmin?"
Mooseksen vaimo vastusti kovasti miehensä tehtävää, -
mutta silti Mooses johdatti israelilaiset pois Egyptistä.
Jumala on käyttänyt monia ihmisiä, joiden avioliitto ei ollut täydellinen.
Ei ole totta, että meidän on pakko saada puolisomme hyväksyntä.
Nykyajan psykologista muotisanaa käyttääkseni olet läheisriippuvainen, -
jos et selviä ilman jonkun ihmisen hyväksyntää, -
olipa tämä ihminen puolisosi, lapsesi, vanhempasi hyvä ystäväsi -
tai pastorisi. Sinusta on tullut läheisriippuvainen tuosta ihmisestä.
Vain ne, joihin tukeudut, voivat pettää luottamuksesi.
Sinun pitää suhtautua kaikkiin ihmissuhteisiin niin kevyesti, -
että olet täysin riippuvainen vain Jumalan hyväksynnästä.
Jos Jumala rakastaa sinua ja on hyväksynyt sinut, -
voit kestää kenen tahansa ihmisen torjunnan. Olipa arvostelijasi -
tai ihminen, jota pelkäät, kuka vain, hän ei ole mitään Jumalan rinnalla.
Eräs mies tuli kerran luokseni ja alkoi lukea minulle lakia -
ja nuhdella minua. Keskeytin hänen vuodatuksensa ja kysyin: -
"Kuka kuoli ja teki sinusta Jumalan?" Hän katsoi minua ihmeissään.
Sanoin: "En tiedä, kuka olet enkä välitä, mitä sanot minusta."
Hän loukkaantui ja sanoi, että minun pitäisi välittää.
Sanoin: "Et mitään verrattuna Jumalaan. En ole täydellinen -
enkä väitä tekeväni kaikkea oikein, mutta Kaikkivaltias Jumala -
rakastaa minua ja antoi minulle tehtävän. Kuka olet torjumaan minut?"
Näin pääsin asiasta yli.
Kuten sanoin, ei minua siunaa se, että ihmiset puhuvat minusta pahaa, -
sanovat etteivät pidä minusta tai osoittavat virheeni, joita teen paljon.
Se ei kuitenkaan valvota minua öisin.
Menen nukkumaan sanoen: "Jumala, olen ehkä taas sotkenut asiat -
enkä ole edustanut Sinua niin kuin pitäisi, mutta Sinä rakastat minua -
ja olet minuun tyytyväinen." Lepään Jeesuksen rakkaudessa, -
ja Häneltä saamani täydellinen rakkaus karkottaa pelon siitä, -
mitä minusta ajatellaan.
Jos joku pelkää ihmisiä ja heidän torjuntaansa -
eikä voi elää ilman muiden ihmisten hyväksyntää, -
ei kylve Jumalan rakkaudessa. Hän voi ymmärtää sen järjellään, -
mutta hän ei vaella Jumalan rakkauden kokemuksessa.
Muuten se poistaisi hänen pelkonsa.
En sano tätä seuraavaa asiaa mitenkään tyytyväisenä, päinvastoin.
Uskon, että pastorit pelkäävät ihmisiä enemmän kuin kukaan muu.
Puhuin äskettäin evoluutiosta ja luomisopista.
Näin Barnan tutkimuksen, jonka tarkkoja lukuja en nyt muista, -
mutta sen mukaan noin 60 prosenttia Raamattuun uskovista pastoreista -
uskoo luomisen tapahtuneen Raamatun ilmoittamalla tavalla.
On jo tarpeeksi paha juttu, että lähes puolet pastoreista uskoo evoluutioon.
Niistä, jotka uskovat luomiseen, vain 10―20 prosenttia puhuu siitä.
Muut pelkäävät ihmisten arvostelua ja torjuntaa.
He pelkäävät, että ihmiset lähtisivät heidän seurakunnastaan ynnä muuta.
Monet jopa niistä 60 prosentista, jotka uskoivat luomisoppiin, -
pelkäsivät ihmisiä niin, etteivät uskaltaneet julistaa sitä.
Uskon sen johtuvan siitä, ettemme lepää Jumalan rakkaudessa.
Todella monet pastorit ovat tulleet riippuvaisiksi noista ihmisistä.
He pelkäävät ihmisten lähtevän seurakunnastaan -
tai lakkaavan tukemasta heitä, jos he julistavat rohkeasti totuutta.
He pelkäävät tätä kaikkea, mutta ihmispelko panee paulan.
Miten sen voi voittaa? Sanomalla sitä, mitä Jumala käskee sanoa, -
olemalla vastuussa vain Hänelle ja luottamalla Hänen huolenpitoonsa.
En ole tästä täydellinen esimerkki, mutta olen puhunut monista asioista.
Minusta on kirjoitettu satoja tai jopa tuhansia blogeja, -
joissa minua sanotaan kamalaksi ihmiseksi ja syytetään asioista, -
joiden tekemistä en ole edes ajatellut, mutta Jumala on siunannut minua.
Luotan Jumalaan, ja Hän pitää minusta huolen. Siksi menestyn.
Sinun ei tarvitse pelätä ihmisiä, sillä Jumala riittää.
Kuulin todistuksen eräältä suurelta skandinaavimieheltä.
Hän oli jo iäkäs, kun kuulin häntä vuosia sitten. Hän meni Afrikkaan -
istuttamaan seurakuntia, mutta hänellä oli rahavaikeuksia.
Hän koki olevansa yksin. Ihmiset eivät tuntuneet hyväksyvän häntä.
Hän kamppaili ihmisten torjunnan kanssa. Hän meni viidakkoon -
rukoilemaan ja valitti Jumalalle, miten huonosti kaikki asiat olivat.
Häntä ei arvostettu eikä tuettu, ja kaikki vain torjuivat hänet.
Hän vaikeroi kaikkea tätä ja sanoi Jumalalle olevansa aivan yksin.
Hän kertoi, että Jumala vastasi hänelle niin kovalla äänellä, -
että se kuulosti ukkosen jyrinältä, ja maa ja puut tärisivät.
Jumala sanoi: "Walter, enkö minä ole tarpeeksi?"
Jumala toisteli: "Walter, enkö minä ole tarpeeksi", -
kunnes Walter lopulta tajusi viestin ja sanoi: "Jumala, olet tarpeeksi."
Hän ei enää välittänyt ihmisten ajatuksista. Hän perusti Afrikkaan -
satoja seurakuntia, ja hänestä tuli väkevä Jumalan mies.
Hän pystyi voittamaan ihmispelon ja häntä kohdanneen vastustuksen, -
koska oli Jumalan läsnäolossa. Kysyn sinulta ja itseltäni: -
eivätkö Jumalan rakkaus ja hyväksyntä riitä meille?
Olemme itse tehneet itsestämme riippuvaisia muiden hyväksynnästä.
Se on väärä päätös.
Palaan vielä tähän jakeeseen: "Pelkoa ei rakkaudessa ole..."
Jos pelkäämme ihmisiä, hylkäämistä, rangaistusta tai vainoa, -
se johtuu siitä, ettemme toimi Jumalan rakkaudessa.
"Pelkoa ei rakkaudessa ole, vaan täydellinen rakkaus karkoittaa pelon, -
sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Meidän pitää palata siihen, että Jumala rakasti meitä niin paljon, -
että osoitti rakkautensa lähettämällä Poikansa.
Jouluna puhutaan Jumalan rakkau- desta, mutta harva ymmärtää sitä.
Jumala ei rakastanut meitä siksi, että olisimme rakastettavia.
Emme ole niin kauniita, ettei Jumala voisi olla rakastamatta meitä.
Olimme köyhiä ja kurjia. Jumala ei rakastanut meitä siksi, -
että olimme rakastettavia, vaan koska Jumala on rakkaus.
On tärkeä ymmärtää, miten upeaa oli, että Jumala lähetti Jeesuksen -
ja että Hän kuoli tähtemme. Jouluna puhutaan Jeesuksen syntymästä.
Siinä ei ole mitään vikaa, mutta jouluna unohdetaan usein, -
että Hän eli maan päällä 33 vuotta ja kärsi siitä, -
että ihmisruumiin sisällä oleminen rajoitti Häntä.
Tuo ruumis ei edes ollut kaunis. Jakeessa Jes. 53:2 sanotaan, -
ettei Jeesuksen ulkonäössä ollut mitään kauneutta tai ihailtavaa.
Hän oli tavallisen näköinen. Kaikkivaltias Jumala eli 33 vuotta -
tavallisen näköisessä ihmiskehossa, koska halusi samaistua meihin.
Sitten Hän kantoi syntimme ja tuli täysin hylätyksi.
Hän olisi voinut kutsua apuun 10 000 enkeliä, mutta Hän kärsi -
Isänsä torjunnan, jotta meitä ei torjuttaisi. Eikö siinä ole tarpeeksi?
Eikö se riitä, että Kaikkivaltias Jumala lähetti Poikansa ja hyväksyi sinut, -
jos olet syntynyt uudesti? Miksi tarvitset muiden hyväksyntää?
En tarkoita, että sinun pitäisi nauttia torjunnasta ja yrittää loukata muita.
Meidän pitää vaeltaa rakkaudessa ja pyrkiä edustamaan Jumalaa hyvin, -
mutta tulemme kohtaamaan hylkäämistä ja torjuntaa.
Ehkä perheesi ajattelee, että olet outo fanaatikko.
Se ei siunaa sinua, mutta sen ei pitäisi estää sinua olemasta oma itsesi.
Sen ei pitäisi johtaa myönnytyksiin. Sinun ei pitäisi olla riippuvainen -
perheenjäsenten tai kenenkään muunkaan hyväksynnästä.
Tarvitset henkilökohtaisen suhteen Jumalaan. Sinun pitää hyväksyä se.
Palvelunumeromme on tänään suljettu, etkä voi soittaa meille, -
mutta nettisivuiltamme löydät tietoa Jeesuksen ottamisesta vastaan.
Siellä on rukous, jonka voit rukoilla, jos sinulla ei ole suhdetta Herraan.
Jos olet kuullut Hänestä, mutta et tunne Häntä, voit tutustua Häneen.
Kun tämä rakkaus vuodatetaan sydämeesi ja kylvet rakkaudessa, -
joka tulee suoraan Jumalalta, et edelleenkään nauti siitä, -
etteivät muut pidä sinusta, mutta et enää välitä siitä.
Kaikkivaltias Jumala rakastaa sinua. Mitä väliä muiden mielipiteillä on?
Mene Jumalan lähelle ja vietä aikaa Hänen rakkaudessaan tänään.
Anna Jumalan vuodattaa rakkautensa sydämeesi Pyhän Hengen kautta, -
kuten jakeessa Room. 5:5 sanotaan. Jos et ole saanut Hengen kastetta -
etkä puhu kielillä, tarvitset sen, koska kielillä puhuminen -
rakentaa sinua uskon perustukselle ja pitää sinut Jumalan rakkaudessa.
Jumalan rakkaus alkaa virrata sinusta, etkä enää välitä siitä, -
mitä kukaan ihminen sanoo, sillä Jumala rakastaa sinua.
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan noita naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja osaa palvella heitä tehokkaasti.
Toisena opiskeluvuotenani pääsin lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta. Lisätietoja internetistä.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Iso-Britannian palvelunumeromme on tänään suljettu lomien takia.
Työntekijämme saavat pitää vapaata, joten et tavoita heitä tänään.
Nettisivumme ovat tietysti toiminnassa kellon ympäri.
Voit tilata sieltä materiaaleja. Siellä on myös tietoa siitä, -
miten voit ottaa Jeesuksen vastaan Pelastajanasi -
tai saada Pyhän Hengen kasteen. Siellä on paljon asiaa avuksesi.
Osoite näkyy ruudulla. Kannattaa käydä katsomassa nettisivumme.
Halusin vain muistuttaa siitä, koska työntekijät viettävät nyt lomaa.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämän, median, lähetyksen tai musiikin alalla.
Bisneslinjalla yrittäjät opettavat, miten yritys menestyy.
Kaikki opetus on käytännöllistä, ja sitä on todella helppo ymmärtää.
Koulutusohjelma opettaa, -
miten toimia raamatullisesti yritys- maailmassa ja edistää evankeliumia.
Lisätietoa tästä koulutusohjelmasta on ruudulla näkyvässä osoitteessa.
MUUTA ELÄMÄSI. MUUTA MAAILMA.
Suomennos: Anni Lähteenmäki